**Pranešimas žiniasklaidai**

2024 rugsėjo 17 d.

**„Bitė Lietuva“ pradeda teikti dirbtinio intelekto sprendimams pritaikytas virtualios debesijos paslaugas**

**Taip lengviau: greitasis skaitymas**

|  |
| --- |
| * **„Bitė Lietuva“ pristato debesijos paslaugą „BITĖ Cloud“, į kurią investavo 1,5 mln. eurų** * **Pažangios architektūros „BITĖ Cloud“ yra apsaugotas nuo kibernetinių grėsmių ir leidžia vystyti dirbtinio intelekto sprendimus** * **Nauja debesijos paslauga siūlo nuomoti virtualius resursus ir saugoti atsargines duomenų kopijas** * **Kuriant naują debesijos paslaugą „Bitė Lietuva“ bendradarbiavo su tarptautine IT bendrove „TeraSky Baltic“** |

**„Bitė Lietuva“ pradeda teikti dirbtinio intelekto sprendimams pritaikytas virtualios debesijos paslaugas. Vienas pažangiausių debesijos sprendimų rinkoje „BITĖ Cloud“ atlieps bet kokio dydžio įmonių ir organizacijų naudojamų IT sistemų poreikius ir užtikrins aukščiausius saugumo standartus. Į dirbtinio intelekto sprendimams pritaikytą debesijos paslaugą skaitmeninių paslaugų bendrovė investavo 1,5 mln. eurų, rašoma pranešime žiniasklaidai.**

„Vis daugiau Lietuvos įmonių ir organizacijų, nepriklausomai nuo savo dydžio ir veiklos, renkasi skaitmeninius sprendimus. Nauja dirbtinio intelekto sprendimams pritaikyta ir nuo kibernetinių grėsmių apsaugota debesijos paslauga „BITĖ Cloud“ atveria dar didesnes galimybes šalies įmonėms ir organizacijoms. Pavyzdžiui, leidžia mažesniais kaštais bei aukštesne kokybe užtikrinti savo naudojamų IT sistemų – serverių, saugyklų, duomenų bazių, programinės įrangos – bei jų priežiūros veiklą. Esamiems klientams patogu bus tai, kad nuo šiol visas skaitmenines paslaugas jie galės gauti iš vienų rankų: nuo interneto tiekimo iki saugumo sprendimų“, – sako Gintas Butėnas, „Bitė Lietuva“ generalinis direktorius.

„BITĖ Cloud“ debesijos paslauga leis įmonėms ir organizacijoms apdoroti, laikyti duomenis ir jų atsargines kopijas saugiuose ir nutolusiuose „Bitės“ duomenų centruose. Taip pat pasitelkus dirbtinį intelektą (DI) kurti, modeliuoti ir vystyti verslui reikalingus DI sprendimus, debesyje saugoti ir mokyti įvairius DI modulius.

„Ne visi didieji debesijos paslaugų tiekėjai gali pasiūlyti lanksčią, taip vadinamą „pay-as-you-go“ (liet. Einamieji mokėjimai), kainodarą organizacijoms. Šis kainodaros modelis reiškia, kad įmonės ar viešojo sektoriaus organizacijos moka už paslaugą tiek, kiek jos naudoja“, – pasakoja Mindaugas Rauba, „Bitės“ technologijų direktorius.

Anot vadovo, „Kitas iššūkis – Varšuvoje ar Stokholme esantys duomenų centrai negali užtikrinti greito duomenų pralaidumo, atsarginių duomenų kopijų atkūrimas gali užtrukti ilgiau. O laikas – pinigai.“

„Šiuo atžvilgiu Lietuvoje veikianti debesijos paslauga turi didelių privalumų: greitesnį duomenų apdorojimą bei atkūrimą, didesnį jų pralaidumą, kas užtikrina ir didesnį organizacijos veiklos tęstinumą. Be to, siūlome savitarnos portalą, kuriame klientai gali savarankiškai ir paprastai valdyti savo virtualius resursus, taip pat administruoti atsargines duomenų kopijas, nustatyti norimus intervalus ir prireikus atkurti duomenis“, – sako M. Rauba.

„BITĖS Cloud“ debesija išsiskiria itin pažangia architektūra, naujausios kartos, itin našiais procesoriais ir vienomis moderniausių duomenų saugyklų. Virtualios debesijos paslauga sukurta pagal „VMware“ gerąsias praktikas ir projektus, duomenys saugomi ypač aukštu „Tier III“ standartu sertifikuotuose duomenų centruose ir tarptautinėse platformose.

Kuriant naują debesijos paslaugą, „Bitės Lietuva“ bendradarbiavo su tarptautine IT bendrove „TeraSky Baltic“.

„Partnerystė su tarptautine įmone, turinčia daug ilgametės patirties įgyvendinant didelius ir sudėtingus projektus, atveria mums naujas galimybes. Drąsiai galime sakyti, kad kartu su „TeraSky Baltic“ esame pajėgūs įgyvendinti net pačius sudėtingiausius IT infrastruktūros projektus“, – sako skaitmeninių paslaugų bendrovės „Bitė Lietuva“ technologijų direktorius.

Pasak „TeraSky Baltic“ Paslaugų teikimo vadovo Arkady Rapoport, debesijos paslaugų potencialas Baltijos šalyse yra neišeikvotas.

„Labai daug Baltijos regiono įmonių tebenaudoja pasenusią techninę įrangą ir nesiryžta investuoti į naujus sprendimus. Prie to prisideda ne tik turimi finansiniai ištekliai, bet ir neužtikrintumas dėl geopolitinės situacijos, tad debesijos paslaugos išlieka patraukliu ir patikimu pasirinkimu. Tuo pačiu matome, kad debesijos paslaugų tiekėjams šiuo metu yra puiki proga atsisukti į vietos rinką. Baltijos šalių duomenų centrus aktyviai naudoja ne tik vietos, bet ir Ukrainos įmonės, aktyviai perkeliančios savo duomenų saugojimą į saugesnes Europos šalis. Taip pat debesijos galimybėmis aktyviai domisi į Lietuvą ateinančio tarptautinio verslo atstovai“, – sako A. Rapoport.

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, [Jaunius.Spakauskas@bite.lt](mailto:Jaunius.Spakauskas@bite.lt)